Title: Príloha č
Author: vladimir.blaho
Last saved by: Chudá Viera
Company: Infovek

Správa zo zahraničnej pracovnej cesty
1. Účastník ZPC:
Mgr. Michal Kentoš, PhD.
Spoločenskovedný ústav SAV, Karpatská 5, 040 01 Košice
riaditeľ,  zástupca SR vo Valnom zhromaždení projektu ESS ERIC 
2. Zahraničná pracovná cesta:
Írsko, Limerick, cesta vykonaná v dňoch 20.-22.11.2014. Účelom cesty bola účasť na 4. zasadnutí Valného zhromaždenia projektu ESS ERIC (VZ ESS ERIC), ktorý sa konal v budove Mary Immaculate College. 
V zmysle zásad práce VZ ESS ERIC si náklady spojené s cestou svojho zástupcu financovala každá krajina sama.

3. Rámcový program pobytu:
Cesta sa uskutočnila na pozvanie, sprostredkované mailovou formou riaditeľom projektu ESS ERIC  Rorym Fitzgeraldom. Pozvánka tvorí obsah prílohy č.1.
Rokovanie sa konalo dňa 21.11.2014 v čase od 09.00 do cca 16.00 s programom, ktorý je obsahom prílohy č. 2, za účasti zástupcov členov projektu, riadiaceho orgánu ako aj príslušných komisií. Predsedajúcim bol prof. Michael Breen.

4. Stručný priebeh rokovaní:
Po otvorení a predstavení účastníkov, 2. bod programu rokovania obsahoval zápisnicu z predchádzajúceho 3. zasadnutia VZ ESS ERIC, ktorú uvádzam v prílohe č.3. Predsedovia jednotlivých komisií VZ predniesli aktuálne informácie o prípravách 8. kola projektu ESS. Ďalej predsedajúci poskytol informáciu o zriadení Komisie pre odmeňovanie (bod 5.programu). Následne bolo prijaté uznesenie o povinnosti uhradiť členské poplatky  do začiatku finančného roka (6ii.bod programu, príloha č.2, str.6) – t.j. do 31. mája príslušného roka.
 	Hlavný obsah rokovania tvoril návrh ( 7.bod programu) možnosti znížiť výdavky na zber dát projektu ESS v jednotlivých krajinách prostredníctvom kontraktu s ESS ERIC s cieľom eliminovať platenie DPH, vzhľadom na to, že ESS ERIC ako výskumná infraštruktúra je od platenia DPH oslobodená. 
V tejto súvislosti odznelo stanovisko právneho poradcu projektu, ktorý uvedenú možnosť predložil na zváženie VZ ESS ERIC. Návrh počíta s uzavretím zmluvy medzi 3 stranami - (1)zadávateľom výskumu, (2) ESS ERIC a (3) agentúrou pre zber dát.	
V diskusii, ktorá nasledovala po prezentácii, vystúpila väčšina prítomných členov VZ ESS ERIC. Jadrom diskusie bola otázka, či legislatívy jednotlivých krajín uvedený návrh umožňujú a aké právne a ekonomické dopady by to malo na realizáciu zberu dát. Zástupca Českej republiky Petr Ventlulka odporučil uvedený spôsob financovania s tým, že v Českej republike už s týmto postupom majú pozitívne skúsenosti.  
K tejto téme sa ešte, vzhľadom na jej charakter, komplexnosť a význam, VZ ESS ERIC vráti.	
Ďalší bod rokovania (8.bod programu) sa týkal návrhu zmeny stanov, ktorý by predĺžil trvanie členstva z 2 na 4 roky. Uvedená téma ostala obdobne otvorená ďalším diskusiám.
Poslednými bodmi programu bolo schválenie konsolidovanej účtovnej závierky a výročnej správy projektu ESS ERIC.
V závere predsedajúci pripomenul zásadu, že VZ ESS ERIC sa stretávajú 2x ročne a teda že najbližšie zasadnutie sa plánuje v apríli 2015 v Londýne     

5. Odporúčané závery:
a) Ako prínosná pre financovanie multilaterálnych projektov sa javí byť možnosť znížiť výdavky na financovanie výskumných projektov prostredníctvom oslobodenia od platby dane z pridanej hodnoty spôsobom popísaným vyššie. Uvedená alternatíva však musí byť podrobne posúdená z pohľadu ekonomických a právnych dopadov v podmienkach SR. Skúsenosti z ČR uvedené riešenie podporujú. 
b) Podmienkou účasti krajín ako zakladajúcich členov ERIC, ako aj možnosť neskoršieho vstupu do ERIC po jeho založení, je viazaná na prerokovanie a schválenie národnej ESFRI cestovnej mapy. Preto kľúčovou úlohou z dnešného pohľadu sa javí cieľ prijatia národnej ESFRI cestovnej mapy v SR, všetky ostatné aktivity zástupcov SR v orgánoch a pracovných skupinách ESFRI je nutné vnímať ako odvodené. 

Prehľad dokumentácie a miesto jej uloženia
Prílohy 1 a 2 v elektronickej forme, zaslané na Sekciu vedy a techniky MŠVVŠ.

8.   Osobitne vyhodnotený očakávaný prínos ZPC

SR sa týmto otvára možnosť naďalej participovať na prestížnom dlhodobom multilaterálnom projekte EÚ v oblasti spoločenských a humanitných vied v ďalšom období. Zároveň ponúka know-how, ktorý by pomohol redukovať výdavky na výskum aj v iných oblastiach.

9.    Spôsob zverejnenia výsledkov ZPC, prenos získaných informácií
Podľa úvahy vedenia Sekcie vedy a techniky MŠVVŠ.

Správu vypracoval: Mgr. Michal Kentoš, PhD.
Dátum: 5.12.2014
Správu schválil: 
 Poznámka:
Správu zo ZPC je potrebné vypracovať do 10 dní od jej ukončenia a predložiť na Sekciu medzinárodnej spolupráce